In nomine Domini, Amen. Anno Incarnationis ejusdem Mo CCo septuagesimo quarto, mense maii. Ego Johannes de Lastrece, domicellus, et ego Odeta, ejus uxor, notum facimus omnibus presentes litteras inspecturis quod nos donationem et elemosinam, quas bone memorie Walo de Lambreio, miles, pater quondam mei Odete predicte, pro anniversario suo in ecclesia Cistercii perpetuo faciendo, dedit et fecit eidem ecclesie ac viris religiosis abbati et conventui loci ejusdem, de hiis omnibus que idem Valo habebat et habere poterat et debebat in decimis darconcey et earum exitibus, et de tribus pintis et uno pintatio olei annui redditus percipiendis et habendis annis singulis imperpetuum decetero apud Premeaus super tria jornalia terre sita inter Prisse et Premeaus, retro domum Andree Le Donzeal, et super unam petiam vinee sitam juxta vineam dame Agneal, et super petiam unam prati sitam in prateria de Quinceyo, et super domum et mansum ipsius sitam juxta dictam vineam, sponte provide sive circonventione aliqua laudamus, volumus et concedimus. Et tenere ac observare firmiter perpetuo promittimus, juramento prestito super Sancta Dei Euvangelia corporali, et in nullo contraire decetero per nos vel per alios tacite vel expresse. Atque promittimus per sacramentum nostrum quilibet nostrum in solidum et pro toto tamquam heredes dicti Valonis predicta omnia garantire fideliter secundam formam, quod res in testamento legate possunt, et debent de jure et facto garantirari abbati et conventui supradictis. Renuntiantes in hoc facto, per sacramenta nostra, quilibet nostram ex certa scientia exceptioni doli, mali vel lesionis in factum fori privilegio et omnibus exceptionibus et allegationibus totius juris canonici et civilis, et si circa hujusmodi contractum vel instrumentum aliquod dubium vel obscurum emergeret, volumus quod illud possint dicti Cistercienses interpretari et declarare et observetur eorum declaratio vel interpretatio quotienscumque hoc contingat, atque volumus nos et nostros heredes compelli ad observantiam omni premissorum tamquam ex re adjudicata per curiam domini ducis Burgundie, cujus juriditioni quo ad hec supponimus nos et nostros heredes. In quorum testimonium, litteris istis sigillum dicte curie supplicavimus et obtinuimus apponi. Actum anno et mense predictis.